Viborger Samler, 1847-11-22
For Assiseretten i Seinedepartementet svæver i denne Tid en særdeles vigtig criminel Sag, nemlig den Proces der er indledet imod Thibert og hans Bande, – et stort Antal af Gavtyve, der som Handlende, og forsynede med Reise passe, droge omkring til Markederne, undertiden, naar Nødvendigheden bød det, betalte ærlig, og derhos deels med List, deels med Vold, til Ex. ved Jndbrud og ved at begaae Mord, udøvede Tyvehaandværket i det Store. Gjenstandene for deres Tyverier og Plyndringer vare deels Creaturer, Fragtvogne og Kjøbmandsvarer. For at undgaae Politiets Forfølgelser, pleiede de at reise med overordentlig Hurtighed og betjente sig af saadanne Kjøretøier, der vare forsynede med hemmelige Gjemmer. Tyvekosterne bragte de i Sikkerhed hos deres mange Hælere, og droge derefter ud paa nye Eventyr. Hvor de havde Forretninger, ledsagedes de af Qvinder, som droge omkring paa Landet for at sælge Bissekram, og som tillige udspeidede, hvor Noget var at udrette. En anden, endnu farligere Art af Stalbrødre havde de i de saakaldte Søvndyssere (endormeurs), der bibragte deres Offer et Sovepulver, og ved Bræknødder forgave Hundene. En eiendommelig Bestanddeel af Banden, der talte henved 800 Jndivider, dannede Romanitscheels eller den sorte Bande - Zigeunere, kjendelige paa deres mørke Ansigtsfarve ogsaa kaldte Sorgueurs, fordi de kun om Natten begik deres Forbrydelser. Disse Zigennere, som oprindelig hørte hjemme ved den spanske Grændse, løsladte eller undvegne Forbrydere, som oftest uvidende om deres Fødested, om deres Alder og ikke sjelden endog uvidende om det Navn, de skulde føre, drage omkring i Landet, finde i Friaubergerne (auberges, franches, tapisfrancs), som holdes af Folk af deres Stamme i Forstæderne i de større Byer og paa eensomme Steder, et sikkert Tilflugtsted, hvor de fordeele deres Rove og erholde Efterretninger. De store Stæder skye de, og komme kun der, naar de føre med sig stiaalne Sager, for hvilke de i de mindre Byer ikke kunne finde Afsætning. De leve i Almindelighed i vildt Ægteskab; er en Kone sin Nedkomst nær holdes der i den nærmeste Landsby, og Barnet anbringes hos en Amme; for Omkostningerne ved Daabspagten og for Børnetøi sørges der rigelig. Kostpenge betales forud for 3 a 4 Maaneder, og man lover at indfinde sig til en bestemt Tid for at afhente Barnet. Sædvanlig lader man sig ikke see i flere Aar, og man erholder ved Fortrolige Underretning om Barnets Skjebne, og naar dette trives, naar det synes at have en stærk Constitution og at egne sig til Landstrygerlivet, saa bortføres eller reclameres det. J Spidsen for denne Bande staaer ClaudeThibert, født i Montpont. Hans Moder, der paa den omtalte Maade bragte ham til Verden, er død i Fængslet i Grenoble, hans Fader derimod endte, efter at have gjort Bekjendtskab med flere Straffefængsler, sit Liv under Guillotinen. Han selv har 8te Gange været idømt Straf (engang endog 10 Aars Tvangsarbeide), og er 41 Aar gammel. Han kan hverken læse eller skrive, men er i flere Henseender mærkelig begavet og besidder, navnlig en overordentlig Hukommelse. Paa sine mange Reiser tillagde han sig de meest forskjellige Navne; han reiste i Almindelighed med to Vogne, fyldte med stiaalne Sager; han havde formelige Varemagaziner omkring i Landet til Ex. i Villeneuve=Saint=Georges i et Huus som han havde leiet som Storhandler; i Senlis i et Værtshuus; i Chalons sur=Marne; i Paris hos en Limonadeskjænker. Alle Hælerne ere arresterede. Som de fleste uddannede Mennesker, var Thibert overtroisk, mødte han en Sortkjole, stødte han paa et sønderslaaet Glas eller et Kors, saa opgav han stedse sit Forehavende. Ogsaa Tallet 13 ansaae han som et ulykkeligt Tegn. - Om denne Bande meddeler Allg. Zeit: endvidere en Parisercorrespondentartikel af 5te Novbr., hvori det hedder, at Sagen samme Dag er bragt for Assiseretten, og at Hovedmanden for Banden skal have underrettet Generalprocuratoren omet Complot, der havde til Formaal under Sagens Behandling at afvæbne Gendarmerne og bryde ud med Magt. De trufne Foranstaltninger ville gjøre denne Plans Udførelse umulig. De indstævnede Vidners Antal udgjør mere end 200, og det er sandsynligt at Vidneførelsen vil medtage hele Novbr. Maaned.